Πρόταση απόφασης του Συμβουλίου για τη θέσπιση ειδικού προγράμματος έρευνας, τεχνολογικής ανάπτυξης και επίδειξης, προς διεξαγωγή με άμεσες δράσεις από το Κοινό Κέντρο Ερευνών για την Ευρωπαϊκή Κοινότητα (1998-2002) (98/C 260/08) (Κείμενο που παρουσιάζει ενδιαφέρον για τον ΕΟΧ) COM(98) 305 τελικό - 98/0184(CNS)

(Υποβλήθηκε από την Επιτροπή στις 10 Ιουνίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Θ παράγραφος 4,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι με την απόφαση αριθ. . . ./. . ./ΕΚ (1) το Ευρωπαϊκό Κοινοβούλιο και το Συμβούλιο θέσπισαν το πέμπτο πρόγραμμα πλαίσιο δραστηριοτήτων της Ευρωπαϊκής Κοινότητας στο πεδίο της έρευνας, τεχνολογικής ανάπτυξης και επίδειξης (ΕΤΑ) για την περίοδο 1998-2000, στο οποίο καθορίζονται, μεταξύ άλλων, οι δραστηριότητες προς διεξαγωγή με άμεσες δράσεις 7

ότι το άρθρο 130 Θ παράγραφος 3 της συνθήκης ορίζει ότι το πρόγραμμα πλαίσιο τίθεται σε εφαρμογή μέσω ειδικών προγραμμάτων εκπονούμενων στο πλαίσιο κάθε δράσης και ότι σε κάθε ειδικό πρόγραμμα διευκρινίζονται οι λεπτομέρειες της υλοποίησής του, καθορίζεται η διάρκειά του και προβλέπονται τα σχετικά μέσα που κρίνονται απαραίτητα 7

ότι, σύμφωνα με το άρθρο 4 παράγραφος 2 της απόφασης αριθ. 1110/94/ΕΚ του Ευρωπαϊκού Κοινοβουλίου και του Συμβουλίου, της 26ης Απριλίου 1994, σχετικά με το τέταρτο πρόγραμμα πλαίσιο δράσεων της Ευρωπαϊκής Κοινότητας στον τομέα της έρευνας, τεχνολογικής ανάπτυξης και επίδειξης (1994-1998) (2), και σύμφωνα με το άρθρο 7 παράγραφος 3 της απόφασης του Συμβουλίου σχετικά με τα ειδικά προγράμματα με τα οποία υλοποιούνται οι άμεσες δράσεις του τετάρτου προγράμματος πλαισίου, η Επιτροπή ζήτησε να διενεργηθεί εξωτερική αξιολόγηση, το προϊόν της οποίας διαβίβασε, μαζί με τα συμπεράσματα και τις παρατηρήσεις της, στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στην Επιτροπή των Περιφερειών 7

ότι ζητήθηκε η γνώμη του διοικητικού συμβουλίου του ΚΚΕρ σχετικά με τους επιστημονικούς και τεχνολογικούς στόχους του παρόντος ειδικού προγράμματος, όπως περιγράφεται στο έγγραφο εργασίας που ενέκρινε η Επιτροπή στις 5 Νοεμβρίου 1997 (3), καθώς και στην παρούσα απόφαση 7

ότι, σύμφωνα με το άρθρο 130 Ι της συνθήκης, η απόφαση . . ./. . ./ΕΚ, σχετικά με τους κανόνες συμμετοχής των επιχειρήσεων, των κέντρων ερευνών και των πανεπιστημίων, καθώς και τους κανόνες διάδοσης των αποτελεσμάτων της έρευνας (4), ισχύει για το παρόν ειδικό πρόγραμμα και επιτρέπει τη συμμετοχή του Κοινού Κέντρου Ερευνών σε έμμεσες δράσεις 7

ότι, κατά την εφαρμογή του παρόντος προγράμματος ενδέχεται να κριθεί σκόπιμη, σύμφωνα κυρίως με το άρθρο 130 Μ της συνθήκης, η ανάπτυξη δραστηριοτήτων διεθνούς συνεργασίας με άλλες τρίτες χώρες ή διεθνείς οργανισμούς 7

ότι η εφαρμογή του παρόντος προγράμματος συνεπάγεται επίσης δραστηριότητες και μηχανισμούς με στόχο την τόνωση, τη διάδοση και την αξιοποίηση των αποτελεσμάτων της ΕΤΑ, ιδίως όσον αφορά τις μικρομεσαίες επιχειρήσεις (ΜΜΕ), καθώς και δραστηριότητες στήριξης της κινητικότητας και της κατάρτισης των ερευνητών 7

ότι, σύμφωνα με τους στόχους του πρώτου σχεδίου δράσης για την καινοτομία, οι ερευνητικές δραστηριότητες του πέμπτου προγράμματος πλαισίου πρέπει να είναι ακριβέστερα προσανατολισμένες στην καινοτομία 7 ότι το ΚΚΕρ θα πρέπει να επιδιώξει ένθερμα δραστηριότητες στον τομέα της καινοτομίας και μεταφοράς τεχνολογίας 7

ότι θα πρέπει να παρακολουθείται η υλοποίηση του παρόντος προγράμματος με σκοπό την ενδεχόμενη προσαρμογή του στις επιστημονικές και τεχνολογικές εξελίξεις και ανάγκες 7 ότι κρίνεται σκόπιμο να αξιολογηθεί σε εύθετο χρόνο από ανεξάρτητους εμπειρογνώμονες η πρόοδος του προγράμματος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Σύμφωνα με το άρθρο 3 παράγραφος 1 του πέμπτου προγράμματος πλαισίου, θεσπίζεται ειδικό πρόγραμμα άμεσων δράσεων έρευνας, τεχνολογικής ανάπτυξης και επίδειξης, προς διεξαγωγή από το ΚΚΕρ, (καλούμενο στο εξής «ειδικό πρόγραμμα») για την περίοδο από [. . .] έως τις 31 Δεκεμβρίου 2002.

Άρθρο 2

1. Σύμφωνα με το παράρτημα III του πέμπτου προγράμματος πλαισίου, το ποσό που κρίνεται αναγκαίο για την εκτέλεση άμεσων δράσεων από το ΚΚΕρ βάσει του παρόντος προγράμματος (καλούμενο στο εξής «ποσό») ανέρχεται σε 815 εκατομμύρια Ecu.

2. Στο παράρτημα I δίνεται ενδεικτική κατανομή του ως άνω ποσού.

3. Από το ποσό αυτό,

- 200 εκατομμύρια Ecu αφορούν την περίοδο 1998-1999,

- 615 εκατομμύρια Ecu αφορούν την περίοδο 2000-2002,

Το ανωτέρω ποσό αναπροσαρμόζεται τηρώντας τις προϋποθέσεις που προβλέπονται στο άρθρο 3 παράγραφος 3 του πέμπτου προγράμματος πλαισίου.

4. Η αρμόδια για τον προϋπολογισμό αρχή καθορίζει, μεριμνώντας για την τήρηση των επιστημονικών και τεχνολογικών στόχων και των προτεραιοτήτων που καθορίζονται στην παρούσα απόφαση, τις πιστώσεις για κάθε οικονομικό έτος, λαμβάνοντας υπόψη τους διαθέσιμους πόρους που έχουν εγκριθεί στο πλαίσιο των πολυετών δημοσιονομικών προοπτικών.

Άρθρο 3

1. Οι κύριοι άξονες, οι επιστημονικοί και τεχνολογικοί στόχοι, καθώς και οι προτεραιότητες του παρόντος προγράμματος παρατίθενται στο παράρτημα II. Καθορίζονται σύμφωνα με τις βασικές αρχές και τις τρεις κατηγορίες κριτηρίων επιλογής που αναφέρονται στο παράρτημα I του πέμπτου προγράμματος πλαισίου.

2. Στο παρόν ειδικό πρόγραμμα έχουν εφαρμογή οι κανόνες για τη διάδοση των αποτελεσμάτων.

3. Οι γενικοί κανόνες για την κοινοτική χρηματοδοτική συμβολή καθορίζονται στο άρθρο 4 του πέμπτου προγράμματος πλαισίου.

4. Οι άμεσες δράσεις ΕΤΑ ορίζονται στα παραρτήματα II και IV του πέμπτου προγράμματος πλαισίου.

5. Οι ιδιαίτεροι κανόνες για την υλοποίηση του παρόντος προγράμματος παρατίθενται στο παράρτημα III.

Άρθρο 4

Βάσει των κριτηρίων που καθορίζονται στο άρθρο 3 παράγραφος 1, και των επιστημονικών και τεχνολογικών στόχων, καθώς και των προτεραιοτήτων που αναφέρονται στο παράρτημα II, η Επιτροπή:

α) παρακολουθεί την υλοποίηση του παρόντος ειδικού προγράμματος και υποβάλλει, κατά περίπτωση, προτάσεις προσαρμογής, σύμφωνα με το άρθρο 5 παράγραφος 1 του πέμπτου προγράμματος πλαισίου 7

β) διενεργεί εξωτερική αξιολόγηση των δραστηριοτήτων που διεξάγονται στους καλυπτόμενους από το παρόν πρόγραμμα τομείς, όπως προβλέπεται στο άρθρο 5 παράγραφος 2 του πέμπτου προγράμματος πλαισίου.

Άρθρο 5

1. Η Επιτροπή εκπονεί πρόγραμμα εργασίας, προσδιορίζοντας:

α) το περιεχόμενο του παραρτήματος II 7

β) το ενδεικτικό χρονοδιάγραμμα εκτέλεσης του ειδικού προγράμματος 7

2. Το ανωτέρω πρόγραμμα εργασίας ενημερώνεται κατά περίπτωση.

Άρθρο 6

1. Η Επιτροπή επιφορτίζεται με την υλοποίηση του παρόντος προγράμματος, το οποίο διεξάγεται από το ΚΚΕρ.

2. Στην ανωτέρω εργασία η Επιτροπή επικουρείται από το διοικητικό συμβούλιο του ΚΚΕρ (καλούμενο στο εξής «διοικητικό συμβούλιο»).

Ο εκπρόσωπος της Επιτροπής υποβάλλει στο διοικητικό συμβούλιο:

α) σχέδια μέτρων σχετικά με την εκπόνηση και την ενημέρωση του προγράμματος εργασίας που αναφέρεται στο άρθρο 5 της παρούσας απόφασης 7

β) τη συγγραφή υποχρεώσεων για την εξωτερική αξιολόγηση που προβλέπεται στο άρθρο 5 παράγραφος 2 του πέμπτου προγράμματος πλαισίου 7

γ) οιαδήποτε αναγκαία αναπροσαρμογή των εμφαινόμενων στο παράρτημα II στόχων και προτεραιοτήτων, ή της ενδεικτικής κατανομής των εμφαινόμενων στο παράρτημα I χρηματοδοτικών πόρων, ώστε να εξακολουθήσουν να είναι εκείνοι που ενδείκνυνται για τις επιστημονικές και τεχνολογικές εξελίξεις και ανάγκες.

4. Η Επιτροπή ενημερώνει τακτικά το διοικητικό συμβούλιο σχετικά με την υλοποίηση του παρόντος ειδικού προγράμματος.

Άρθρο 7

Η Επιτροπή έχει δικαίωμα να ζητεί από το ΚΚΕρ να εκτελεί, με βάση το κριτήριο του αμοιβαίου οφέλους, έργα με νομικές οντότητες εγκατεστημένες σε τρίτες χώρες, όταν αυτό συμβάλλει πρακτικώς στην εκτέλεση άμεσων δράσεων.

Άρθρο 8

Η παρούσα απόφαση απευθύνεται στα κράτη μέλη.

(1) Κοινή θέση αριθ. 31/98 που θεσπίστηκε από το Συμβούλιο στις 23 Μαρτίου 1998 (ΕΕ C 178 της 10.6.1998, σ. 49).

(2) ΕΕ L 126 της 18.5.1994, σ. 1 7 απόφαση όπως τροποποιήθηκε τελευταία από την απόφαση αριθ. 2535/97/ΕΚ (ΕΕ L 347 της 18.12.1997, σ. 1).

(3) COM(97) 553 τελικό.

(4) COM(97) 587 τελικό (ΕΕ C 40 της 7.2.1998, σ. 14).

ΠΑΡΑΡΤΗΜΑ I

ΕΝΔΕΙΚΤΙΚΗ ΚΑΤΑΝΟΜΗ ΤΟΥ ΠΟΣΟΥ ΠΟΥ ΚΡΙΝΕΤΑΙ ΑΝΑΓΚΑΙΟ ΓΙΑ ΤΟ ΠΑΡΟΝ ΠΡΟΓΡΑΜΜΑ

>

ΘΕΣΗ ΠΗΝΑΚΑ>

ΠΑΡΑΡΤΗΜΑ II

ΕΠΙΣΤΗΜΟΝΙΚΟΙ ΚΑΙ ΤΕΧΝΟΛΟΓΙΚΟΙ ΣΤΟΧΟΙ ΚΑΙ ΠΡΟΤΕΡΑΙΟΤΗΤΕΣ ΤΩΝ ΑΜΕΣΩΝ ΔΡΑΣΕΩΝ

Α. Αποστολή του ΚΚΕρ

Το ΚΚΕρ έχει ως αποστολή να προσφέρει υπαγορευόμενη από τη ζήτηση επιστημονική και τεχνική στήριξη για τα χάραξη, την άσκηση και την παρακολούθηση πολιτικών της ΕΕ. Όντας υπηρεσία της Ευρωπαϊκής Επιτροπής, το ΚΚΕρ λειτουργεί ως επιστημονικό και τεχνολογικό κέντρο αναφοράς για την Ευρωπαϊκή Ένωση. Ευρισκόμενο πλησίον της διαδικασίας χάραξης πολιτικής, εξυπηρετεί το κοινό συμφέρον των κρατών μελών, ενώ παράλληλα δεν υπακούει σε εμπορικές ή εθνικές σκοπιμότητες.

Με τη διεξαγωγή εξειδικευμένης υψηλού επιπέδου έρευνας σε στενή επαφή με τη βιομηχανία και άλλους φορείς, το ΚΚΕρ υποστηρίζει τους ιθύνοντες χάραξης πολιτικής στην αντιμετώπιση των ανησυχιών του μεμονωμένου πολίτη, αμβλύνοντας την αντιδικία μεταξύ ανθρώπου και περιβάλλοντος και προωθώντας την αειφόρο ανάπτυξη.

Η εργασία του ΚΚΕρ εξαρτάται από εντατική δικτύωση με δημόσια και ιδιωτικά ιδρύματα των κρατών μελών μέσω, για παράδειγμα, δικτύων έρευνας, κοινών έργων ή ανταλλαγών προσωπικού. Τούτο έχει σημασία επειδή η αποστολή του ΚΚΕρ είναι συμπληρωματική ως προς το μέρος έμμεσης δράσης του πέμπτου προγράμματος πλαισίου 7 ενώ οι έμμεσες δράσεις θα εξακολουθήσουν να αποτελούν τον κυριότερο μηχανισμό της ΕΕ για την ανάπτυξη και δοκιμή νέων ιδεών, το ΚΚΕρ έχει ως ρόλο να υποβοηθήσει την εφαρμογή τους στην υπηρεσία εκείνων που χαράσσουν την πολιτική.

Β. Στόχος: υποστήριξη στη διαχείριση των αλλαγών

Η συντελούμενη πρόοδος στην τεχνολογία, ειδικώς στις βιοεπιστήμες και στην τεχνολογία πληροφοριών, μεταβάλλει τον τρόπο διαβίωσής μας, τον τρόπο ανάπτυξης επιχειρηματικών δραστηριοτήτων και τον κόσμο στον οποίο ζούμε. Οι αλλαγές αυτές είναι πολύπλοκες και αλληλοσχετιζόμενες, ώστε οι ασχολούμενοι με τη χάραξη πολιτικής χρειάζονται στήριξη για την κατανόηση του τρόπου εκμετάλλευσης των τεχνολογιών προκειμένου να προσφέρουν καλύτερες υπηρεσίες στον πολίτη, για να δοθεί στη βιομηχανία η δυνατότητα να εκμεταλλευθεί νέες ευκαιρίες και για να προωθηθούν πολιτικές που προστατεύουν τον πολίτη από τους κινδύνους που συνοδεύουν τα οφέλη των ανωτέρω αλλαγών. Το ΚΚΕρ, ως ο επιστημονικός βραχίονας της Επιτροπής, πρέπει να είναι ικανό να υποβοηθήσει τη διαχείριση των αλλαγών, υποστηρίζοντας τη διαδικασία χάραξης πολιτικής της ΕΕ: διευκολύνοντας την καλύτερη κατανόηση των αναφυόμενων ζητημάτων 7 προσφέροντας επιστημονική και τεχνική στήριξη στην επεξεργασία και εφαρμογή πολιτικών 7 και παρέχοντας ρεαλιστική παρακολούθηση της αποτελεσματικότητας των μέτρων άσκησης πολιτικής.

Τα κριτήρια επιλογής των δραστηριοτήτων του ΚΚΕρ είναι τα ακόλουθα:

- Συνάφεια προς τις πολιτικές της ΕΕ. Η κατανόηση του πλέγματος των ασκούμενων πολιτικών επιτρέπει στη διεξαγόμενη από το ΚΚΕρ έρευνα να είναι έγκαιρη και να στηρίζει τη διατύπωση πολιτικής στους τομείς που χρειάζεται περισσότερο.

- Επικουρικότητα. Η έννοια αυτή παρουσιάζει δύο πλευρές. Κατά πρώτον, η έρευνα πρέπει να διεξάγεται σε περιοχή όπου είναι ενδεδειγμένη η εμπλοκή της ΕΕ, και κατά δεύτερο θα πρέπει για την εμπλοκή αυτή να είναι σκόπιμο να διενεργείται μέσω του ΚΚΕρ. Τοιουτοτρόπως, το ΚΚΕρ δραστηριοποιείται σε περιοχές όπως διασυνοριακής φύσης ζητήματα, προστασία του καταναλωτή και καταπολέμηση της απάτης, όπου η μοναδική πανευρωπαϊκή ταυτότητά του προσφέρει προστιθέμενη αξία.

Γ. Πρόγραμμα του ΚΚΕρ

Το ειδικό πρόγραμμα του ΚΚΕρ για το πέμπτο πρόγραμμα πλαίσιο αντανακλά τις μεγάλες αλλαγές που σημειώθηκαν στην Ευρώπη και στον ευρύτερο κόσμο κατά την τελευταία δεκαετία. Ενώ οι αλλαγές αυτές απέβησαν όλες επωφελείς για την ανάπτυξη και την ευμάρεια, χρειάζεται προσοχή για να κατοχυρωθεί ότι θα συνεχιστεί η ανάπτυξη, ότι η ευρωπαϊκή βιομηχανία θα μπορεί να ανταγωνίζεται σε ισότιμη βάση στην εσωτερική και στην ευρύτερη παγκόσμια αγορά, ότι η ανάπτυξη θα είναι διατηρήσιμη και ότι ο πολίτης της Ευρώπης θα μπορεί να ζει σε ένα καθαρό και ασφαλές περιβάλλον.

Κατά συνέπεια, το πρόγραμμα του ΚΚΕρ υποδιαιρέθηκε στα εξής τρία κύρια θέματα:

I. Εξυπηρέτηση του πολίτη

II. Ενίσχυση της αειφόρου αναπτύξεως

III. Υποβοήθηση της ανταγωνιστικότητας της Ευρώπης

Το πρώτο θέμα έχει ως στόχο να προσφέρει στήριξη σε πολιτική με την οποία προστατεύονται οι μεμονωμένοι πολίτες. Τούτο περιλαμβάνει μέτρα για να πεισθεί ο καταναλωτής ότι τα τρόφιμα που αναλώνει ή αγοράζει φέρουν ορθά αναγνωριστικά στοιχεία και σήμανση, ότι ο Ευρωπαίος φορολογούμενος προστατεύεται από τις απάτες, ότι αξιοποιεί πλήρως τα οφέλη της σύγχρονης ιατρικής, ότι οι πληροφορίες που λαμβάνει είναι έγκυρες και ότι προστατεύεται από φυσικούς και ανθρωπογενείς κινδύνους.

Το δεύτερο κύριο θέμα είναι η αειφορία 7 επίτευξη ανάπτυξης με παράλληλη προστασία του περιβάλλοντος, διατήρηση των φυσικών πόρων, διατήρηση της βιοποικιλότητας και διασφάλιση ότι η ΕΕ θα εξακολουθήσει να χρηματοδοτεί τις σχετικές πολιτικές και να αποφεύγει την υπονόμευση των συναφών προς τα ζητήματα αυτά προσπαθειών από τις απάτες. Αποτελεί μείζονα στόχο της πολιτικής της ΕΕ η ενσωμάτωση του περιβαλλοντικού προβληματισμού σε όλες τις άλλες πολιτικές, και η πλαισίωση της νομοθεσίας που επιτυγχάνει την ενσωμάτωση αυτή, ενώ μείζονα πρόκληση για το νομοθέτη αποτελεί η διατήρηση γενικής πολιτικής για ελεύθερη αγορά. Το ΚΚΕρ θα υποστηρίζει την αειφόρο ανάπτυξη με τη διενέργεια αναλύσεων για τον περιβαλλοντικό αντίκτυπο που έχουν οι επιλογές πολιτικής, με υποστήριξη των μέτρων καταπολέμησης της απάτης στη γεωργική και την αλιευτική πολιτική, με την υποστήριξη της διεθνούς προσπάθειας για την πρόληψη των πλανητικών αλλαγών και με τη μελέτη του τρόπου κατά τον οποίο το ευρωπαϊκό οικοσύστημα μεταβάλλεται και θα μπορούσε να διατηρηθεί.

Το τρίτο θέμα έχει ως κύριο στόχο να συντείνει στην πολιτική ανταγωνιστικότητας της βιομηχανίας της ΕΕ υποστηρίζοντας τη μεταφορά γνώσεων και ερευνητικών αποτελεσμάτων από την επιστημονική κοινότητα προς τους βιομηχανικούς χρήστες. Για παράδειγμα, το ΚΚΕρ θα εκμεταλλευθεί την ιδιαίτερη εμπειρογνωμοσύνη του για να διευκολύνει την αξιοποίηση των νεώτερων τεχνολογιών από αναδυόμενους κλάδους, όπως η γεωσκόπηση και τα προηγμένα υλικά (π.χ. βιοϋλικά). Θα αναληφθούν και άλλες ενδεδειγμένες δράσεις για να υποστηριχθούν καίριοι τομείς άσκησης πολιτικής, όπως η διεύρυνση και η ενσωμάτωση των υποψήφιων για ένταξη χωρών στην κοινή εσωτερική αγορά, την πολιτική προένταξης και συνεργασίας μεταξύ ΕΕ και μεσογειακών χωρών, όπου απαιτούνται περαιτέρω προσπάθειες για να βελτιστοποιηθούν δυνητικές συνέργειες μεταξύ της επιστημονικής και της βιομηχανικής κοινότητας της ΕΕ και των χωρών εταίρων της.

Δύο οριζόντια στοιχεία διατρέχουν και τα τρία ερευνητικά θέματα του ΚΚΕρ. Το πρώτο από αυτά, οι μετρήσεις, τα πρότυπα και οι δοκιμές, συνιστά μια από τις καίριες ειδικότητες του ΚΚΕρ. Το δεύτερο αντιστοιχεί στην τεχνοοικονομική ευφυία που μπορεί να προσφέρει στα όργανα της ΕΕ έγκαιρες συμβουλές όσον αφορά την ανάπτυξη νέων τεχνολογιών, την πιθανότητα να συντελεστούν επιτεύγματα, τις κοινωνικές προκλήσεις που θέτουν οι τεχνολογίες αυτές και τις πιθανές επιπτώσεις τους στην ασκούμενη πολιτική. Τούτο περιλαμβάνει την παρακολούθηση των σημειούμενων εξελίξεων σε άλλους μείζονες εμπορικούς συνασπισμούς του βιομηχανικού κόσμου για να προσδιοριστεί τί πρέπει να μας χρησιμεύσει ως μάθημα. Και οι δύο ανωτέρω εργασίες είναι γενικής εφαρμογής για όλες τις δραστηριότητες του ΚΚΕρ, ακόμη και όταν δεν αναφέρονται ρητώς.

Τέλος, το πρόγραμμα που αναπτύσσεται στη συνέχεια δεν πρέπει να θεωρείται αυστηρός οδηγός για τις εργασίες του ΚΚΕρ κατά την επόμενη τετραετία, αλλά μάλλον ως γενικές αδρές γραμμές που αντανακλούν την τρέχουσα εικόνα των θεμάτων άσκησης πολιτικής και των προτεραιοτήτων της. Πρέπει να αναμένονται αλλαγές στο πρόγραμμα του ΚΚΕρ, καθώς προοδεύει η επιστήμη και η τεχνολογία, και παράλληλα με την αλλαγή των θεμάτων άσκησης πολιτικής και των προτεραιοτήτων των πελατών.

I. Εξυπηρέτηση του πολίτη

Το πρώτο θέμα της διεξαγόμενης από το ΚΚΕρ έρευνας εστιάζεται στον πολίτη. Στόχος είναι να στηριχθούν όσες πολιτικές της ΕΕ προορίζονται για την προστασία του, την παροχή πληροφοριών σε αυτόν, τη διατήρηση της υγείας του και την προστασία της ασφάλειάς του.

Η πολιτική καταναλωτών και η προστασία της υγείας τους αποτελούν σημαντικότατους παράγοντες στην πολιτική της ΕΕ και όντως με τη συνθήκη του Άμστερνταμ θα ενισχυθεί περαιτέρω η νομική βάση για την προστασία των καταναλωτών. Κύριοι στόχοι της πολιτικής είναι η προστασία του καταναλωτή στην εσωτερική αγορά 7 η ενίσχυση της διαφάνειας της αγοράς 7 η βελτίωση της εμπιστοσύνης του καταναλωτή, ειδικώς με την πληρέστερη και αποτελεσματικότερη πληροφόρηση και εκπαίδευση 7 η ανάπτυξη συστήματος διαλόγου και διαβούλευσης μεταξύ της Επιτροπής και οργανισμών που εκπροσωπούν τους καταναλωτές, και η βελτίωση του διαλόγου μεταξύ των τελευταίων και της βιομηχανίας 7 και η κατοχύρωση της ορθής συνεκτίμησης των συμφερόντων του καταναλωτή στην ανάπτυξη των υπόλοιπων πολιτικών που ασκεί η ΕΕ. Το ΚΚΕρ θα προσφέρει επιστημονική στήριξη για την εν λόγω πολιτική.

Παράλληλα με τη βιοτεχνολογία, η τεχνολογία πληροφοριών αποτελεί την ταχύτερα κινούμενη τεχνολογία, η δε πρωτοβουλία της ΕΕ για την κοινωνία των πληροφοριών, ενώ αναγνωρίζει ότι η πρόοδος υπαγορεύεται από τις δυνάμες της αγοράς, διασφαλίζει ότι η ασκούμενη πολιτική εκμεταλλεύεται πλήρως τα οφέλη της τεχνολογίας και ότι τα μεμονωμένα άτομα μπορούν να βασίζονται σε πληροφορίες που έχουν υποστεί επεξεργασία χωρίς να αλλοιωθούν. Το ΚΚΕρ θα υποστηρίζει την πρωτοβουλία δίνοντας τεχνικές συμβουλές για έγκυρες υπηρεσίες και με τη βελτίωση της ευχέρειας πρόσβασης στην πληροφόρηση.

Το τρίτο σκέλος της προσπάθειας του ΚΚΕρ για παροχή υπηρεσιών προς τους πολίτες εκδηλώνεται στον τομέα της υγείας. Στόχος εδώ είναι η εκμετάλλευση ιδιαίτερων τεχνολογιών όπου το ΚΚΕρ διαθέτει μοναδικές τεχνολογίες και εμπειρογνωμοσύνη για τη διάγνωση και τη θεραπεία νόσων.

Πέραν της ασφάλειας των τροφίμων και επισιτιστικών προϊόντων, τα μέτρα της ΕΕ για την προστασία της ασφάλειας των πολιτών περιλαμβάνουν, μεταξύ άλλων, νομοθεσία για την ασφάλεια των αυτοκινήτων, οδηγίες για τη βιομηχανική ασφάλεια και κατευθυντήριες γραμμές για τις δομικές κατασκευές. Το ΚΚΕρ θα προσφέρει τεχνική εφεδρική κάλυψη για τα ανωτέρω μέτρα, θα προσδιορίσει τον τρόπο κατά τον οποίο οι νέες τεχνολογίες μπορούν να βοηθήσουν στην αντιμετώπιση θεομηνιών με διασυνοριακή διάσταση, όπως πλημμύρες, και θα συμβάλει στην προσπάθεια της ΕΕ στον καθαρισμό ναρκοπεδίων που απειλούν πολίτες.

I.1 Προστασία καταναλωτών

Για την υγεία του καταναλωτή τα θεσμικά όργανα της ΕΕ λειτουργούν επιστημονικές επιτροπές, το έργο των οποίων βασίζεται στην αριστεία, στην ανεξαρτησία και στη διαφάνεια 7 τα όργανα διενεργούν επιθεωρήσεις για την κατοχύρωση της τήρησης των κανόνων υγιεινής και ασφάλειας των τροφίμων 7 και αξιολογούν και εκτιμούν τους πιθανούς κινδύνους για την υγεία του καταναλωτή.

Η έκδηλη αυτή ενίσχυση της πολιτικής καταναλωτών υπαγορεύθηκε από τη γενική επιθυμία να ισορροπηθεί, από τη μια πλευρά, η ταχεία αύξηση των δυνατοτήτων που προσφέρουν οι προηγμένες τεχνολογίες για την αύξηση της ποικιλίας και την περιστολή του κόστους των προϊόντων στην αγορά με, από την άλλη πλευρά, ενδεδειγμένα μέτρα για την προστασία των καταναλωτών. Φαίνεται ότι απαιτείται ισχυρή επιστημονική στήριξη προς την ανωτέρω πολιτική αφενός για να κατανοηθούν τα πολύπλοκα ζητήματα που υπεισέρχονται και αφετέρου για να εφαρμοστεί η νεότερη τεχνολογία για τον έλεγχο της ποιότητας και της προέλευσης των προϊόντων. Το ΚΚΕρ θα στηρίξει την πολιτική της ΕΕ στον υπόψη χώρο εφαρμόζοντας αναδυόμενες τεχνολογίες για μέτρα προστασίας καταναλωτών και θα είναι έτοιμο να εκτιμήσει και αντιδράσει σε νέους κινδύνους, ενώ αυτοί αναφύονται. Η εργασία αυτή θα συνεπάγεται:

- Έρευνα για την υποστήριξη της εναρμόνισης και επικύρωση μεθόδων ανάλυσης ποιότητας και ασφάλειας των ειδών επισιτισμού, τροφίμων, ποτών και καταναλωτικών προϊόντων.

- Πρόβλεψη σημείων αναφοράς για τον προσδιορισμό της γνησιότητας και προέλευσης τροφίμων και ποτών, για την καθιέρωση πρακτικών επιθεώρησης και για την εκτίμηση επικινδυνότητας 7 μέθοδοι και σημεία αναφοράς προς υποστήριξη της επισήμανσης τροφίμων και της ανάπτυξης τεχνικών καταπολέμησης της απάτης.

- Υποστήριξη στην υλοποίηση κοινοτικών πολιτικών στο χώρο της βιοτεχνολογίας, συμπεριλαμβανομένων μεθόδων για την παρακολούθηση και ανίχνευση γενετικώς τροποποιημένων οργανισμών και εκτίμησης επικινδυνότητας.

- Τοξικολογικές μελέτες με αντικείμενο τις επιπτώσεις και επενέργειες στην υγεία που έχουν διάφοροι παράγοντες αλλοίωσης τροφίμων, τοξικές χημικές ουσίες (π.χ. ενδοκρινικοί αναστολείς) και παθογενείς μικροοργανισμοί 7 εκπόνηση μοντέλων και διαδικασιών για την εκτίμηση επικινδυνότητας.

- Επικύρωση ασφαλών εναλλακτικών διαδικασιών σε πειράματα in-vivo που χρησιμοποιούνται τώρα για τον προσδιορισμό των τοξικολογικών κινδύνων που συνεπάγονται χημικές ουσίες, φαρμακευτικά παρασκευάσματα και καταναλωτικά προϊόντα.

I.2 Εφαρμογές στην ιατρική και υγεία

Αρκετές τεχνολογίες που αναπτύσσει το ΚΚΕρ και σχετίζονται με την πυρηνική μηχανική, τη μετρολογία, την πληροφορική και τις επιστήμες υλικών έχουν δυνητικές εφαρμογές στον τομέα της ιατρικής και υγειονομικής περίθαλψης και είναι επαρκώς ώριμες για περαιτέρω ανάπτυξη. Η υλοποίηση της ανωτέρω εργασίας θα εξαρτηθεί από τη χρήση των μονάδων και της μοναδικής εμπειρογνωμοσύνης του ΚΚΕρ, και θα εξακολουθήσει να διεξάγεται στο πλαίσιο δικτύων μαζί με την ιατρική και τη φαρμακευτική κοινότητα 7 θα περιλάβει:

- Ενεργό υποστήριξη στην ανάπτυξη αντικαρκινικών θεραπειών με βάση πυρηνικές τεχνολογίες, εφαρμογές θεραπειών ραδιενεργού ενσωμάτωσης νετρονίων σε βόριο και άλφα-ανοσοθεραπείες και ιατρικές απεικονίσεις.

- Έρευνα πριν από την κατάρτιση προτύπων και επικύρωση μεθόδων δοκιμής για βιοσυμβατά υλικά και βιομηχανολογικά δομοστοιχεία 7 έλεγχο καταλληλότητας ορισμένων ιατρικών συσκευών για την εναρμόνιση κανόνων και προτύπων 7 ανάπτυξη, παραγωγή και πιστοποίηση υλικών αναφοράς για κλινικές διαγνώσεις και επικύρωση οργάνων δοκιμής.

- Στήριξη σε συστήματα τηλεπληροφορικής για την ασφαλή ανταλλαγή κανονιστικών πληροφοριών σχετικά με τα φαρμακευτικά παρασκευάσματα στην ΕΕ.

I.3 Αποκόμιση οφελών από την κοινωνία των πληροφοριών

Η εμπειρογνωμοσύνη του ΚΚΕρ στην τεχνολογία πληροφοριών θα χρησιμοποιηθεί για να υποστηριχθούν πτυχές εγκυρότητας της πρωτοβουλίας της ΕΕ για την κοινωνία των πληροφοριών και για την ενίσχυση μέτρων ελέγχου της απάτης 7 η σχετική εργασία θα περιλάβει:

- Υποστήριξη προς την ευρωπαϊκή πρωτοβουλία για την εγκυρότητα, συμπεριλαμβανομένης έρευνας με αντικείμενο την ικανότητα επιβίωσης συστημάτων, το χαρακτηρισμό υπηρεσιών ως προς την εγκυρότητα και διαδικασίες ελέγχου καταλληλότητας για ενσωματωμένα συστήματα 7 εφαρμογή και επίδειξη αναδυόμενων τεχνολογιών δικτύωσης, συστήματα υποστήριξης αποφάσεων και συστήματα ιατρικών δεδομένων 7 χρήση ερευνητικών αποτελεσμάτων σε εφαρμογές στατιστικών και γεωγραφικών πληροφοριών.

- Στήριξη σε μέτρα καταπολέμησης της απάτης, συμπεριλαμβανομένης της ανάπτυξης και λειτουργίας αποτελεσματικών, αξιόπιστων και ασφαλών συστημάτων επικοινωνίας μεταξύ δημόσιων αρχών της ΕΕ και της Επιτροπής, ανάπτυξη συστήματος έγκαιρης προειδοποίησης και μεθόδων για την ανάλυση και τον έλεγχο μεγάλων ποσοτήτων πληροφορίας από διάφορες πηγές.

I.4 Ασφάλεια του πολίτη: ανθρωπογενείς και φυσικοί κίνδυνοι

Η ΕΕ διαθέτει πλήθος μέτρων για να προστατεύονται τα μεμονωμένα άτομα από τους κινδύνους. Τα μέτρα αυτά περιλαμβάνουν πρότυπα κατασκευής αυτοκινήτων, εξοπλισμού υπό υψηλή πίεση, υποχρεώσεις για τη σήμανση και κοινοποίηση επικίνδυνων χημικών ουσιών και την κοινοποίηση ατυχημάτων. Το ΚΚΕρ διαδραματίζει ενεργό ρόλο στην εφαρμογή των ανωτέρω πολιτικών και επιβοηθητικώς για την ανάπτυξη νέων μέτρων ασφάλειας.

- Υποστήριξη των κοινοτικών κανονισμών βιομηχανικής ασφάλειας, αναλύοντας δεδομένα από βιομηχανικά ατυχήματα, παρέχοντας πληροφορίες προς τις αρμόδιες αρχές και τη βιομηχανία και τεχνικές συμβουλές προς την Επιτροπή.

- Σχεδίαση, εκπόνηση πρωτοτύπων, επικύρωση και εναρμόνιση διαδικασιών επιθεώρησης για εξοπλισμό υπό υψηλή πίεση, με σκοπό να προσφερθεί μέγιστη ασφάλεια στον τόπο εργασίας 7 υποστήριξη στην ανάπτυξη και εφαρμογή νέων προτύπων. Αλληλεπιδράσεις του υδρογόνου με δομικά υλικά και προετοιμασία κανόνων και προτύπων για τη βιομηχανική ασφάλεια.

- Παρακολούθηση, έλεγχος και διαχείριση χημικών προϊόντων: εφαρμογή και βελτίωση κανονισμών για την κοινοποίηση, την αδειοδότηση, την ταξινόμηση και επισήμανση νέων και υφισταμένων χημικών ουσιών 7 έρευνα με αντικείμενο την εκτίμηση περιβαλλοντικών κινδύνων.

- Συντήρηση και περαιτέρω ανάπτυξη ερευνητικού βάθμου συμβάλλοντος στην επιστημονική και τεχνική βάση που χρειάζονται οι εργασίες καθαρισμού ναρκοπεδίων ξηράς που απειλούν πολίτες 7 σύνταξη ευρετηρίου τύπων ναρκών και των υπογραφών τους 7 ανάπτυξη στρατηγικών για την εξέταση ναρκοπεδίων και την κατάρτιση μεθόδων ασφαλούς ανίχνευσης και καταστροφής 7 κατάρτιση κριτηριών και προτύπων αναφοράς, και επικύρωση μεθόδων καθαρισμού και διαθέσιμων συσκευών.

- Χαρακτηρισμός χημικών ουσιών και εργαλεία για τον προσδιορισμό της προέλευσης παρανόμως διακινούμενων ναρκωτικών.

- Χαρακτηρισμός της δομικής ασφάλειας μεταφορικών οχημάτων και στηθαίων ασφαλείας 7 διακρίβωση μονάδων δοκιμής στα κράτη μέλη μαζί με την επικύρωση μεθόδων προσομοίωσης με σκοπό τη συμπλήρωση των παραδοσιακών δοκιμών πρόσκρουσης.

- Υποστήριξη στη συγκρότηση κοινού ευρωπαϊκού συστήματος αναφοράς επεισοδίων κατά την πτήση, συμπεριλαμβανομένης της αναλύσεως της επίδρασης του ανθρώπινου σφάλματος.

- Υποστήριξη στη διατύπωση και ανάπτυξη προτύπων για δομικές κατασκευές (ευρωκώδικες) 7 έρευνα για την κατοχύρωση της ασφάλειας και αξιοπιστίας των κτιρίων και των κατασκευών πολιτικού μηχανικού έναντι σεισμικών κινήσεων, ταχέων προσκρούσεων και κραδασμών λόγω κυκλοφορίας, συμπεριλαμβανομένων των εφαρμογών για τη διατήρηση αξιόλογων μνημείων της ευρωπαϊκής πολιτιστικής κληρονομίας, εκτίμηση της υποβάθμισής τους και τεχνικές αποκατάστασής τους.

- Εφαρμογές τεχνικών γεωσκόπησης για την εκτίμηση κινδύνων και ζημιών, παρακολούθηση και μετά την κρίση διαχείριση θεομηνιών, όπως πυρκαγιών σε δάση πλημμυρών, κατολισθήσεων, λειψυδριών και παράκτιων καταιγίδων.

II. Ενίσχυση της αειφόρου αναπτύξεως

Η τεχνολογική ανάπτυξη, η αειφόρος ανάπτυξη, ο σεβασμός και η φροντίδα του περιβάλλοντος αποτελούν καίρια ζητήματα για τη Ένωση, κατοχυρωμένα στη συνθήκη και επιδιωκόμενα με την άσκηση κοινών πολιτικών και την ανάπτυξη δράσεων.

Το κοινοτικό πέμπτο περιβαλλοντικό πρόγραμμα δράσης (1992-2000) αποτελεί τη βάση της περιβαλλοντικής πολιτικής της ΕΕ και κατονομάζει τη συντελούμενη πρόοδο προς την αειφόρο ανάπτυξη ως την πρόκληση της δεκαετίας του 1990. Με ένα προσφάτως δημοσιευθέν σχέδιο δράσης προσδιορίζονται πέντε τομείς προτεραιότητας όπου χρειάζεται να κλιμακωθεί η κοινοτική δράση. Οι τομείς αυτοί αντιστοιχούν κατά πρώτο στη βελτίωση της ενσωμάτωσης του περιβάλλοντος στις υπόλοιπες πολιτικές, όπως στη γεωργία, στις μεταφορές, στην ενέργεια, στη βιομηχανία και στον τουρισμό 7 κατά δεύτερο στη χρήση ευρύτερου φάσματος μέσων, ειδικών μέσων με βάση την αγορά, αλλά επίσης και διαρθρωτικής πολιτικής, για την υλοποίηση της πολιτικής της Ευρωπαϊκής Ένωσης 7 κατά τρίτον στη βελτίωση της εφαρμογής και επιβολής της κοινοτικής νομοθεσίας 7 κατά τέταρτον, στην ανακίνηση της συνειδητοποίησης εκ μέρους του κοινού και τέλος στην αναβάθμιση της εικόνας της Ένωσης στις διεθνείς υποθέσεις - ενδυνάμωση της συνεργασίας με τις χώρες της Κεντρικής και Ανατολικής Ευρώπης και τις χώρες εταίρους της Μεσογείου, ενίσχυση του ρόλου της ΕΕ σε διεθνείς περιβαλλοντικές δράσεις και αντιμετώπιση εμπορικών και περιβαλλοντικών ζητημάτων.

Οι επιστημονικές και τεχνικές υπηρεσίες του ΚΚΕρ θα προσφέρουν την αναγκαία εμπειρογνωμοσύνη για να βοηθήσουν στην κατανόηση των υπεισερχόμενων ζητημάτων και να στηρίξουν την υλοποίηση και των πέντε σημείων του σχεδίου δράσης. Το ευρύ φάσμα επιστημονικών ειδικοτήτων του θα συντείνει στην καθιέρωση ορθών και εφικτών ορίων για τους ρύπους, στην παραγωγή κοινώς αποδεκτών υλικών αναφοράς και μετρήσεων για την παρακολούθησή τους, στον προσδιορισμό του αντίκτυπου από την προτεινόμενη νομοθεσία, στην εξακρίβωση των καλύτερων διαθέσιμων τεχνολογιών και στην εκτίμηση των διαθέσιμων επιστημονικών γνώσεων για τη βελτίωση βιομηχανικών διεργασιών και περιστολή της ρύπανσης, στην κατανόηση των διαδικασιών πλανητικών αλλαγών του κλίματος και του αντικτύπου των, στον εντοπισμό νέων τεχνολογιών που θα μπορούσαν να επηρεάσουν την αειφόρο ανάπτυξη. Ιδιαίτερες προσπάθειες θα καταβληθούν στον ενεργειακό και στον μεταφορικό τομέα.

Η έρευνα του ΚΚΕρ με στόχο την ενίσχυση της αειφόρου αναπτύξεως θα προσφέρει στήριξη στην Επιτροπή, στο Ευρωπαϊκό Κοινοβούλιο, στα κράτη μέλη και στους σχετικούς οργανισμούς της ΕΕ, θα περιλάβει δε τα ακόλουθα στοχοθετημένα θέματα:

II.1 Ενσωμάτωση της προστασίας του περιβάλλοντος στις υπόλοιπες πολιτικές της ΕΕ

Η Επιτροπή υποχρεούται από τη συνθήκη να εκτιμά τις συνέπειες οποιασδήποτε πρότασης που έχει αντίκτυπο στο περιβάλλον και να επιχειρεί την ενσωμάτωση των στόχων αειφόρου αναπτύξεως σε όλες τις τομεακές πολιτικές, όπως στη γεωργία, στην ενέργεια, στις μεταφορές και στην περιφερειακή ανάπτυξη. Το ΚΚΕρ θα υποστηρίξει την ανωτέρω προσπάθεια με:

- Κοινωνικοοικονομικές και τεχνοοικονομικές μελέτες για τη βελτίωση της ενσωμάτωσης της προστασίας του περιβάλλοντος στις τομεακές πολιτικές της ΕΕ, συμπεριλαμβανομένων μελετών περιπτώσεων και ανάπτυξης μεθόδων μέτρησης και ανάλυσης κανονιστικών μέσων (π.χ. «οικολογική λογιστική παρακολούθηση»).

- Έρευνα για την κάλυψη γης και τη δυναμική χρήσεων γης, τάσεις της περιφερειακής και αστικής ανάπτυξης 7 έρευνα με αντικείμενο γεωργοπεριβαλλοντικά θέματα, κυρίως με τη χρήση γεωσκόπησης 7 διαχείριση, ανάπτυξη και εναρμόνιση δεικτών περιβαλλοντικής υποβάθμισης σε παράκτιες ζώνες.

II.2 Πρόληψη και έλεγχος της ρύπανσης

Η νομοθεσία της ΕΕ επιβάλλει στις νέες μονάδες βιομηχανικής ανάπτυξης να χρησιμοποιούν τις καλύτερες διαθέσιμες τεχνικές ώστε να περιστέλλεται η ρύπανση κατά τρόπο ενοποιημένο, δηλαδή ώστε να συνεκτιμά όλες τις μορφές ρύπανσης, στην ατμόσφαιρα, στο έδαφος και στα ύδατα. Προς υποστήριξη των ανωτέρω και όλων των υπόλοιπων μέτρων διαχείρισης και ελέγχου της ρύπανσης αποτελεί απαραίτητη προϋπόθεση να αναπτύσσονται συστήματα για την ανίχνευση ρύπων και να εναρμονιστούν οι μετρήσεις σε όλα τα σημεία της Ένωσης. Η εργασία του ΚΚΕρ θα αφορά επομένως:

- Υποστήριξη στην περιβαλλοντική νομοθεσία για την ενοποιημένη (δηλαδή στα ύδατα, στην ατμόσφαιρα και στο έδαφος) πρόληψη και έλεγχο της ρύπανσης στη βιομηχανία 7 ανάπτυξη πλαισίου αναφοράς για τη χρήση των καλύτερων διαθέσιμων τεχνικών σε αρκετούς βιομηχανικούς κλάδους 7 εκτίμηση του αντίκτυπου που έχει η νομοθεσία στην ανταγωνιστικότητα και στην απασχόληση.

- Υποστήριξη της διεθνούς εναρμόνισης των τεχνικών παρακολούθησης της ρύπανσης 7 ανάπτυξη και παραγωγή υλικών και μετρήσεων αναφοράς σε διάφορες μήτρες (δηλαδή έδαφος, ύδατα, ατμόσφαιρα, έμβια μέσα κ.λπ.) για τον έλεγχο της ρύπανσης.

- Έρευνα για την υποστήριξη της εναρμόνισης και επικύρωσης μεθόδων αναφοράς στην ανάλυση της ποιότητας των υδάτων, την παρακολούθηση, επεξεργασία και διαχείρισή τους 7 εκτίμηση των τοξικολογικών κινδύνων που συνεπάγονται οι ρύποι στα ύδατα 7 επεμβάσεις σε περιπτώσεις ανάγκης 7 διαδικασίες και κριτήρια για τον έλεγχο της ποιότητας των υδάτων 7 μελέτες με αντικείμενο πρακτικές διαχείρισης υδάτων και τις επιπτώσεις τους σε γεωγραφικές περιοχές που προστατεύονται από την ευρωπαϊκή νομοθεσία και σε εκείνες που είναι επιρρεπείς να πλήττονται από πλημμύρες και λειψυδρία.

- Ανάπτυξη τεχνικών για τον εντοπισμό μόλυνσης του εδάφους λόγω βιομηχανικών και στρατιωτικών δραστηριοτήτων και για την παρακολούθηση συμβάντων θαλάσσιας ρύπανσης (π.χ. αποικίες αλγών, πετρελαιοκηλίδες), συμπεριλαμβανομένης της ανίχνευσης σκαφών προκαλούντων ρύπανση.

- Έρευνα για την υποστήριξη της εναρμόνισης και επικύρωσης μεθόδων και κριτηρίων ελέγχου της ποιότητας της ατμόσφαιρας για αστικές και περιαστικές περιοχές 7 επίδραση των εναλλακτικών καυσίμων στην ποιότητα της ατμόσφαιρας και εκπομπές μικροσωματιδίων 7 επιτήρηση της ραδιενέργειας στο περιβάλλον 7 περιφερειακά προγράμματα για την παρακολούθηση του περιβάλλοντος σε επιλεγμένες περιοχές (π.χ. σύμβαση των Άλπεων).

II.3 Πλανητικές αλλαγές

Υπογράφοντας το πρωτόκολλο του Κυότο, τα έθνη του βιομηχανικού κόσμου δεσμεύθηκαν να περιστείλουν τις εκπομπές αερίων θερμοκηπίου. Η ΕΕ, η οποία διεξήγαγε διαπραγματεύσεις για λογαριασμό των κρατών μελών, υποσχέθηκε να καθηλώσει τις εκπομπές σε 8 % κάτω από τα επίπεδα που είχαν το 1990. Η ΕΕ χρειάζεται ισχυρή τεχνική στήριξη για να κρατήσει την αξιοπιστία της ως μέρος της σύμβασης για το κλίμα, να ενδυναμώσει τη θέση της στη διεθνή σκηνή, να κατανοήσει τα δυνατά μελλοντικά σενάρια για την Ευρώπη, συμπεριλαμβανομένων των επιπτώσεων για διαχειριζόμενους και μη διαχειριζόμενους φυσικούς πόρους, υγεία του κοινού και βιοποικιλότητα, να τονίσει τους κινδύνους και τις αβεβαιότητες και να διατυπώσει την ενδεδειγμένη πολιτική. Το ΚΚΕρ θα υποστηρίξει την πολιτική της ΕΕ με:

- μελέτη των ολοκληρωμένων ροών αερίων και αερολυμάτων θερμοκηπίου. Έρευνα με αντικείμενο τις διαδικασίες που οδηγούν στην εκπομπή αερίων θερμοκηπίου 7 εκτίμηση των συνεπειών που έχει το πρωτόκολλο του Κυότο στα επίπεδα εκπομπών, την ποιότητα της ατμόσφαιρας, τις κλιματικές αλλαγές και την ευρωπαϊκή οικονομία: υποστήριξη σε ευρωπαϊκές πολιτικές πρωτοβουλίες,

- εκμετάλλευση της γεωσκόπησης για χαρτογράφηση, παρακολούθηση και καταγραφή των καίριων παγκόσμιων, ενάλιων και χερσαίων πόρων. Παγκόσμια συστήματα και μοντέλα πληροφοριών θα υποστηρίζουν την ανάλυση και κατανόηση των παρατηρούμενων τάσεων. Σε ευρωπαϊκά ερευνητικά δίκτυα θα δοθεί πρόσβαση σε δέσμες παγκόσμιων δεδομένων.

II.4 Ενέργεια και μεταφορές

Η τελική κατανάλωση ενέργειας στην Ευρώπη μοιράζεται σχεδόν ισομερώς μεταξύ της βιομηχανίας (29 %), των μεταφορών (32 %) και των τομέων των νοικοκυριών και της τριτογενούς οικονομίας (39 %). Το πλείστο της τελικής κατανάλωσης προέρχεται από ορυκτά καύσιμα, όπου τα πετρελαιοειδή δεσπόζουν στον τομέα των μεταφορών και σχεδόν τα δύο τρίτα του συνόλου του γαιάνθρακα χρησιμοποιούνται για την ηλεκτροπαραγωγή. Μόνο με αποτελεσματικά μέτρα περιστολής των εκπομπών και αντικατάστασης των ορυκτών καυσίμων με ανανεώσιμες πηγές ενέργειας θα μπορέσει η Ευρώπη να τηρήσει τις διεθνείς συμφωνίες και να επιτύχει αειφόρο ανάπτυξη. Στην πράσινη βίβλο του 1996 σχετικά με τις ανανεώσιμες πηγές ενέργειας διαπιστώθηκε ότι η συνθήκη ΕΕ προσέφερε ευρύ πεδίο για την προώθηση των ανανεώσιμων ενεργειών και υπεδείχθη να ενισχύσει η ΕΕ την πολιτική της ώστε να επιτύχει στόχο κάλυψης του 12 % της ακαθάριστης εγχώριας ενεργειακής κατανάλωσης από τέτοιες πηγές έως το έτος 2010. Το ΚΚΕρ θα υποστηρίξει την πολιτική της ΕΕ μέσω:

- ενσωμάτωσης των ανανεώσιμων πηγών σε ενεργειακά συστήματα και εκπόνησης σχετικών κοινωνικοοικονομικών μελετών 7 της ανάπτυξης νέων τεχνικών δοκιμής και κατάρτισης προτάσεων για την προετοιμασία κανόνων και προτύπων για φωτοβολταϊκά και ηλιακά θερμικά συστήματα, της νέας γενεάς συστημάτων ενεργειακής αποθήκευσης, στοιχείων καυσίμου και της τυπολογίας μονωτικών υλικών 7 μελέτης του υδρογόνου ως καυσίμου με απόδοση ιδιαίτερης προσοχής σε ζητήματα ασφάλειας και ανάλυση τεχνο-οικονομικών πτυχών,

- βελτίωσης και εκτίμησης προηγμένων υλικών και νέων επιφανειακών κατεργασιών για την ενίσχυση της ασφάλειας και της απόδοσης συστημάτων υψηλής θερμοκρασίας 7 εφαρμογών στην περιστολή των εκπομπών και βελτίωσης της αποτελεσματικότητας κόστους συστημάτων ηλεκτροπαραγωγής και δομοστοιχείων υψηλού βαθμού απόδοσης, συμπεριλαμβανομένων εφαρμοσμένης, μηχανικής και τεχνικών υλικών για την επέκταση της επιχειρησιακής διάρκειας ζωής κινητήρων και σταθμών 7 συμβολής στην ανάπτυξη νέων κανόνων και προτύπων. Εναρμόνισης μεθόδων δοκιμής, διαδικασιών επιθεώρησης και προτύπων για το χαρακτηρισμό υλικών και δομοστοιχείων δομικών κατασκευών,

- έρευνας με αντικείμενο την αλληλεπίδραση μεταξύ νετρονίων και υλικών 7 παροχής δεδομένων αναφοράς νετρονίων για ενεργειακή παραγωγή στο πλαίσιο διεθνών συμβάσεων. Συναφών τεχνο-οικονομικών μελετών και υψηλής στάθμης επιμόρφωσης για υποστήριξη της βιομηχανίας, με απόδοση ιδιαίτερης προσοχής σε εταίρους χωρών που αφορά η διεύρυνση και η προένταξη,

- ανάπτυξης και επικύρωσης νέων τεχνολογιών ελέγχου και περιστολής των εκπομπών για συστήματα χερσαίων, εναέριων και θαλάσσιων μεταφορών 7 ανάλυσης δεδομένων που αφορούν διάφορες τεχνολογίες περιστολής, των εκπομπών και δημιουργίας εργαστηρίου αναφοράς για το συντονισμό πειραμάτων με εκ περιτροπής συνεισφορά των συμμετεχόντων, και δικτύων 7 εκπόνησης μελετών κόστους-οφέλους και τεχνοοικονομικών μοντέλων, και ανάπτυξης της βάσεως τεχνικών προτύπων,

- μελετών εκτίμησης της εξέλιξης της ζήτησης για συστήματα αστικών και περιφερειακών μεταφορών.

II.5 Γεωργία, αγροτική ανάπτυξη και αλιεία

Αποτελεί πολιτική της ΕΕ να καταστήσει τη γεωργία ανταγωνιστικότερη στις παγκόσμιες αγορές και να αποδώσει νέα προτεραιότητα στην αειφόρο αγροτική ανάπτυξη, σε προϊόντα φιλικά για τον καταναλωτή και σε πρακτικές επηρεαζόμενες περισσότερο από την περιβαλλοντική διάσταση. Θα πρέπει να γίνει προετοιμασία για τη διεύρυνση προς ανατολάς, πράγμα που σημαίνει κατά 50 % αύξηση της γεωργικής γης και διπλασιασμό της αγροτικής εργατικής δύναμης. Έχει σημασία να διεξάγονται έλεγχοι πρόληψης της απάτης λόγω του μεγέθους του υπεισερχόμενου προϋπολογισμού και των ανησυχιών για την υγεία στην περίπτωση της γεωργίας, και λόγω των ανησυχιών για την αειφορία στην περίπτωση της αλιείας. Το ΚΚΕρ θα εξακολουθήσει να διαδραματίζει ενεργό ρόλο υποστηρίζοντας την άσκηση πολιτικής μέσω:

- της εκπόνησης μελετών και σεναρίων των τεχνο-οικονομικών προοπτικών προς υποστήριξη της καλύτερης κατανόησης των μακροπρόθεσμων τάσεων των πολιτικών που σχετίζονται με την τροφική αλυσίδα και την περιφερειακή ανάπτυξη. Θα δοθεί έμφαση στη συμβολή που πραγματοποιούν η επιστήμη και τεχνολογία στις ανωτέρω νευραλγικές πολιτικές της ΕΕ και θα εξεταστεί το ευρύτερο πολιτικό πλαίσιο (π.χ. διεύρυνση, μεσογειακή πολιτική),

- της εκπόνησης μελετών με αντικείμενο την εξέλιξη του αγροτικού περιβάλλοντος 7 παρακολούθησης με γεωσκοπήσεις των σημειούμενων αλλαγών σε αγροτικές και παράκτιες περιοχές (περιβαλλοντικές επιπτώσεις, ανάπτυξη και διαχείριση δασών, τάσεις στη γεωργία και υδατοκαλλιέργεια, τουρισμός) 7 διαχείριση της αιγιαλίτιδας ζώνης,

- ανάπτυξης γεωργο-μετεωρολογικών μοντέλων για την πρόρρηση της συγκομιδής από καλλιέργειες (ιδιαίτερα ενόψει της διεύρυνσης της ΕΕ) 7 παρακολούθησης των αποτελεσμάτων για τη διασφάλιση συνέπειας προς τις προτεραιότητες της κοινής γεωργικής πολιτικής και τα μέτρα καταπολέμησης της απάτης 7 εναρμόνισης και ποιοτικού ελέγχου των εργασιών που επιτελούνται στα κράτη μέλη με αντικείμενο τις δηλώσεις των γεωργών 7 επαναπροσανατολισμού του συστήματος γεωργικών πληροφοριών προς τομείς προτεραιότητας των γεωργικών δραστηριοτήτων 7 ανάπτυξης προηγμένων στατιστικών μεθόδων και στρατηγικών δειγματοληψίας για τον έλεγχο των επιδοτήσεων στο αποφασιστικό στάδιο της εκκαθάρισης των λογαριασμών,

- της ανάπτυξης και εκτίμησης μεθόδων για την επιτήρηση δραστηριοτήτων υπαγόμενων σε κανονιστικές ρυθμίσεις στον αλιευτικό τομέα,

- σχεδιασμού και λειτουργίας βάσης δεδομένων για την καταγραφή και παρακολούθηση των κινήσεων ζωικού κεφαλαίου σε όλα τα σημεία της Ευρωπαϊκής Ένωσης 7 παροχής τεχνικής στήριξης για την υλοποίηση ενός αξιόπιστου συστήματος εξακρίβωσης στοιχείων και σήμανσης για τα κοπάδια ολόκλησης της ΕΕ, συμπεριλαμβανομένου του συνολικού ποιοτικού ελέγχου και της πιστοποίησης ηλεκτρονικών συστημάτων,

- της ανάπτυξης και παραγωγής πιστοποιημένων υλικών αναφοράς και της ανάπτυξης μεθόδων αναφοράς για την κατοχύρωση της ποιότητας των γεωργικών προϊόντων (π.χ. θρεπτικά συστατικά, προσμίξεις ιχνοστοιχείων σε πρώτες ύλες κ.λπ.)

III. Υποβοήθηση της ανταγωνιστικότητας της Ευρώπης

Πρωτεύουσες συμβολές της ΕΕ προς την οικονομική ανάπτυξη, την άνοδο και τη δημιουργία θέσεων απασχόλησης αποτελούν η προώθηση της βιομηχανικής ανταγωνιστικότητας και μια αποδοτική εσωτερική αγορά για τα πάσης φύσεως προϊόντα και υπηρεσίες. Η ΕΕ παρομοίως διαπραγματεύεται εμπορικές συμφωνίες με τρίτες χώρες με τις οποίες διασφαλίζεται ισότιμη πρόσβαση σε αγορές για τα προϊόντα της ΕΕ και τονώνεται η οικονομική άνοδος σε αναπτυσσόμενες χώρες. Η οικονομική ανάπτυξη αποτελεί επίσης το στόχο χρηματοδότησης διαρθρωτικών μεταβολών, συμπεριλαμβανομένων προγραμμάτων όπως τα Phare και Tacis, που βοηθούν να προετοιμάζονται λιγότερο ευνοημένες περιφέρειες και χώρες σε πληρέστερη ένταξη στην εσωτερική αγορά και στην παγκόσμια οικονομία.

Η διεξαγωγή εμπορίου υπό ισότιμους όρους εξαρτάται από διεθνώς συμφωνημένα πρότυπα, το δε ΚΚΕρ θα εξακολουθήσει να υποστηρίζει την προώθηση και ανάπτυξη ευρωπαϊκών και διεθνών κανόνων, προτύπων, κωδίκων ορθής πρακτικής και εργαλείων αναφοράς που έχουν υγιείς βάσεις. Η υποστήριξη της διαρθρωτικής πολιτικής θα περιλάβει τη μεταφορά αναπτυσσόμενης στο ΚΚΕρ τεχνολογίας προς τη βιομηχανία και μέτρα τόνωσης της ανταγωνιστικότητας των αναδυόμενων κλάδων στις παγκόσμιες αγορές, όπως της γεωσκόπησης, όπου το ΚΚΕρ διαθέτει ιδιαίτερη εμπειρογνωμοσύνη, και της ανάπτυξης επιστημονικής υποδομής στις χώρες εταίρους της Μεσογείου. Οι ανωτέρω προσπάθειες θα επιρρωθούν με μελέτες πολλαπλότερης εφαρμογής για να προσδιοριστεί αφενός ο τρόπος κατά τον οποίο μεταφέρεται η τεχνολογία από την έρευνα προς τη βιομηχανία και αφετέρου ο τρόπος κατά τον οποίο επηρεάζεται η απασχόληση από μεταβαλλόμενα σχήματα της βιομηχανίας.

III.1 Απασχόληση, τεχνολογία και βιομηχανική ανταγωνιστικότητα

Κατά τα ερχόμενα έτη τα ζητήματα που σχετίζονται με την απασχόληση και την ανταγωνιστικότητα θα εξακολουθήσουν να δεσπόζουν στις πολιτικές συζητήσεις στην Ευρώπη. Το ΚΚΕρ θα στηρίξει το εν λόγω θέμα μέσω:

- διευρεύνησης των εσωτερικών σχέσεων μεταξύ τεχνολογίας, απασχόλησης και ανταγωνιστικότητας. Εξακρίβωσης των ορθότερων πρακτικών για την υπόθαλψη της ανάπτυξης και απασχόλησης. Ανάλυσης της επίδρασης των σχετικών με την κοινωνία τάσεων (ηλικία, φύλο κ.λπ.), των διαρθρωτικών αλλαγών σε κλάδους (βιομηχανία, υπηρεσίες, θεσμικά όργανα κ.λπ.), των τεχνολογικών αλλαγών και πολιτικών που ασκεί η ΕΕ (νόμισμα ευρώ, διεύρυνση και κατάργηση των κανονιστικών ρυθμίσεων κ.λπ.) επί της ανταγωνιστικότητας και απασχόλησης στην Ευρώπη του μέλλοντος,

- Ανάλυσης παραγόντων που περιορίζουν την ανάπτυξη λιγότερο ευνοημένων ευρωπαϊκών περιφερειών με σκοπό την εξάλειψη στενώσεων και τη βελτίωση της ανταγωνιστικότητας και της απασχόλησης 7 ανάλυσης προοπτικών των ευρωπαϊκών ερευνητικών προτεραιοτήτων και του ρόλου που διαδραματίζει η επιστήμη και τεχνολογία για την περιφερειακή ανάπτυξη.

III.2 Υποστήριξη κατάρτισης προτύπων προς το σύστημα του διεθνούς εμπορίου

Οι βιομηχανίες χρειάζονται προβλέψιμες και αξιόπιστες συνθήκες πρόσβασης στην αγορά πριν να πραγματοποιήσουν τις σοβαρές επενδύσεις που χρειάζονται για να διεισδύσουν σε αυτήν. Οι πάσης φύσεως παράγοντες της αγοράς χρειάζονται επίσης να αναφέρονται σε παγιωμένες, επαληθεύσιμες και διεθνώς αποδεκτές μετρήσεις ώστε να διασφαλίσουν τη διαφάνεια των κανονιστικών ρυθμίσεων της αγοράς και να αποφύγουν αθέμιτο ανταγωνισμό και άσκοπες αντιδικίες. Κατά την επιδίωξη των ανωτέρω στόχων, το ΚΚΕρ θα αναλάβει τα εξής:

- ο χαρακτηρισμός, η παραγωγή, η αποθήκευση, η δοκιμή σταθερότητας και η διεθνής διανομή υλικών αναφοράς πιστοποιημένων από το Κοινό Γραφείο Αναφοράς (ΚΓΑ) υποβοηθεί πολλές από τις επιτελούμενες από το ΚΚΕρ δραστηριότητες προς υποστήριξη διαφόρων πολιτικών (περιβάλλοντος, προστασίας καταναλωτών, υγείας, βιομηχανικής ανταγωνιστικότητας κ.λπ.) 7 αναφέρεται η παραγωγή πιστοποιημένων βιομηχανικών υλικών αναφοράς, ιδιαίτερα όταν χρειάζεται επείγουσα επέμβαση ή αντικατάσταση αποθεμάτων,

- ανάπτυξη και διεξαγωγή πρωτογενών ισοτοπικών μετρήσεων 7 παραγωγή ισοτοπικών υλικών αναφοράς και συγκρότηση εικονικού ινστιτούτου πρωτογενών ισοτοπικών μετρήσεων με τα ινστιτούτα εθνικών μετρήσεων, για τη διασυνοριακή συγκρισιμότητα χημικών μετρήσεων, προς υποστήριξη των φορέων διαπίστευσης και συστημάτων ποιοτικής διασφάλισης και για τη δυνατότητα ιχνηλασίας χημικών μετρήσεων έναντι κοινών αναφορών 7 υποστήριξη προς τα κράτη μέλη στη συγκρότηση των δικών τους μετρολογικών συστημάτων,

- ανάπτυξη και επικύρωση αναλυτικών μεθόδων αναφοράς για στοιχεία και τους χημικούς των τύπους, ραδιονουκλεΐδια και οργανικά συστατικά 7 έρευνα με αντικείμενο τη μετρολογία ραδιονουκλεΐδίων για την παρασκευή πρωτογενών προτύπων, βαθμονομήσεις εξοπλισμού και προσδιορισμό ιχνοστοιχείων,

- έρευνα πριν από την κατάρτιση προτύπων και υποστήριξη στην ανάπτυξη μετρήσεων και προτύπων δοκιμής για υλικά σε αναδυόμενες τεχνολογίες, όπως τεχνολογίες νανομετρικής κλίμακας.

III.3 Καινοτομία και μεταφορά τεχνολογίας

Τυγχάνει καθολικής αναγνώρισης ότι η καινοτομία είναι ο μοχλός της ανταγωνιστικότητας και της ανάπτυξης. Το ΚΚΕρ θα υποστηρίξει προσπάθειες για την κατανόηση των διεργασιών με τις οποίες ελέγχεται η μεταφορά τεχνολογίας από τον ερευνητικό τομέα προς τον ιδιωτικό, και θα προχωρήσει στη μεγιστοποίηση του οφέλους που θα αποφέρει η τεχνολογία του προς τη βιομηχανία. Οι εργασίες περιλαμβάνουν:

- Εκπόνηση μελετών σχετικών με το ευρωπαϊκό σύστημα καινοτομίας, με στόχο τη βελτίωση της αξιοποίησης του επιστημονικού και τεχνολογικού δυναμικού της Ευρώπης. Ιδιαίτερη προσοχή θα δοθεί στον εντοπισμό των βέλτιστων μεθόδων και πρακτικών για τη δημιουργία, τη μεταφορά και την εμπορία των γνώσεων, την οργάνωση επιχειρήσεων, τις εκπαιδευτικές και επιμορφωτικές απαιτήσεις και τις ιδιαίτερες ανάγκες των ΜΜΕ, αναπτύσσοντας τη διεπαφή των δικτύων του ΚΚΕρ με τα δίκτυα της πολιτικής για την επιχείρηση.

- Υποστήριξη στην ανάπτυξη ανταγωνιστικού και συντηρήσιμου κλάδου γεωσκοπήσεων προστιθέμενης αξίας στην Ευρώπη, με τον εντοπισμό νέων χρηστών, την ανάπτυξη νέων προϊόντων και υπηρεσιών, και την ανάπτυξη εργαλείων υποστήριξης πελατών για δεδομένα, πληροφορίες και υπηρεσίες γεωσκοπήσεων.

- Αξιοποίηση των αποτελεσμάτων του ΚΚΕρ 7 εκπόνηση μελετών για την κατανόηση των αναγκών των χρηστών 7 επιλογή έργων καινοτομίας και μεταφοράς τεχνολογίας για τεχνικές αναπτυσσόμενες από το ΚΚΕρ 7 κατάρτιση πρωτοτύπων και επιδείξεις σε χρήστες και δυνητικούς επενδυτές. Θα δοθεί προτεραιότητα στη συνεργασία με ΜΜΕ δραστηριοποιούμενες στην υψηλή τεχνολογία.

III.4 Διεύρυνση, προένταξη και διεθνής συνεργασία

Τα αυξημένα ρεύματα τεχνολογίας στο πλαίσιο της παγκοσμιοποίησης των αγορών, οι τρέχοντες στόχοι εξωτερικής πολιτικής της ΕΕ και η ανάγκη για αποδοτική προστασία των χρηματικών συμφερόντων της ΕΕ επιβάλλουν την ενδυνάμωση του διαλόγου και της συνεργασίας σε θέματα επιστήμης και τεχνολογίας με τις μελλοντικές χώρες εταίρους. Το ΚΚΕρ θα υποστηρίξει τη διαδικασία διεύρυνσης μοιράζοντας τις γνώσεις του με επιστήμονες από μελλοντικά κράτη μέλη της ΕΕ, φιλοξενώντας τους επιστήμονες των χωρών αυτών και ενθαρρύνοντάς τους να χρησιμοποιούν τις μονάδες του και να ενταχθούν στα δίκτυά του. Ειδικότερα το ΚΚΕρ:

- θα προωθήσει τη σύμπραξη στα διεθνή προγράμματα αξιολόγησης μετρήσεων των σχετικών οργανισμών σε χώρες υποψήφιες για τη διεύρυνση της ΕΕ και σε άλλες τρίτες χώρες 7 επέκταση των δικτύων για τα προηγμένα υλικά και τα πρότυπα στις βιομηχανίες και τα ερευνητικά ιδρύματα των εν λόγω χωρών,

- θα αναπτύξει τη συνεργασία με τις χώρες εταίρους της νότιας και ανατολικής Μεσογείου, με σκοπό την ανταλλαγή των άριστων πρακτικών, επιστημονικών γνώσεων και την παραγωγή τεχνοοικονομικής συνιστώσας εισόδου στους στόχους της διαδικασίας της Βαρκελώνης,

- πολυεπιστημονική βάση δεδομένων με εναρμονισμένα και σύντονα γεωγραφικά στοιχεία για μια διευρυμένη Ευρωπαϊκή Ένωση. Το ΚΚΕρ θα προσφέρει τον αναγκαίο τεχνικό συντονισμό και θα καλλιεργήσει την ανάπτυξη προτύπων για λογισμικό και μεθόδους με στόχο την πλήρη διαλειτουργικότητα των συστημάτων γεωγραφικών πληροφοριών.

ΠΑΡΑΡΤΗΜΑ III

ΙΔΙΑΙΤΕΡΟΙ ΚΑΝΟΝΕΣ ΓΙΑ ΤΗΝ ΥΛΟΠΟΙΗΣΗ ΤΩΝ ΑΜΕΣΩΝ ΔΡΑΣΕΩΝ

1. Η Επιτροπή θα υλοποιήσει τις άμεσες δράσεις με βάση τους περιγραφόμενους στο παράρτημα I επιστημονικούς στόχους και περιεχόμενο. Για το σκοπό αυτό καθοδηγείται από το διοικητικό συμβούλιο του ΚΚΕρ. Οι δραστηριότητες που σχετίζονται με τις υπόψη δράσεις εκτελούνται στα ανάλογα ινστιτούτα του Κοινού Κέντρου Ερευνών (ΚΚΕρ).

2. Κατά την υλοποίηση των δραστηριοτήτων του, το ΚΚΕρ, όποτε είναι σκόπιμο και εφικτό, θα συμμετέχει σε ή θα οργανώνει δίκτυα δημόσιων και ιδιωτικών εργαστηρίων των κρατών μελών ή ευρωπαϊκούς ερευνητικούς ομίλους. Ιδιαίτερη προσοχή θα αποδοθεί στο συντονισμό με τη βιομηχανία, ειδικώς με μικρομεσαίες επιχειρήσεις. Ερευνητικοί φορείς εγκατεστημένοι σε τρίτες χώρες θα μπορούν επίσης να συμπράττουν στην Ε& Τ συνεργασία μεταξύ της Κοινότητας και των οικείων τρίτων χωρών. Ιδιαίτερα θα προσεχθεί η συνεργασία με ερευνητικά εργαστήρια και ινστιτούτα των χωρών της Κεντρικής και Ανατολικής Ευρώπης και της πρώην Σοβιετικής Ένωσης.

Οι αποκτώμενες γνώσεις από την υλοποίηση των έργων θα διαδοθούν από το ίδιο το ΚΚΕρ (λαμβάνοντας υπόψη πιθανούς περιορισμούς λόγω τήρησης του απορρήτου).

3. Τα συνοδευτικά μέτρα θα περιλάβουν:

- την οργάνωση επισκέψεων στα ινστιτούτα του ΚΚΕρ εκ μέρους υποτρόφων, επιστημονικών επισκεπτών και αποσπασμένων εμπειρογνωμόνων,

- τη διοργάνωση απόσπασης προσωπικού του ΚΚΕρ σε εθνικά εργαστήρια, βιομηχανικά εργαστήρια και πανεπιστήμια,

- εξειδικευμένη επιμόρφωση προς υποστήριξη της επεξεργασίας ή άσκησης ευρωπαϊκών πολιτικών και εξειδικευμένη επιμόρφωση με έμφαση στον πολυεπιστημονικό χαρακτήρα,

- συστηματική ανταλλαγή πληροφοριών, μεταξύ άλλων μέσω της διοργάνωσης επιστημονικών σεμιναρίων, εργαστηρίων και ημερίδων, και επιστημονικών δημοσιεύσεων,

- την ανεξάρτητη επιστημονική και στρατηγική αξιολόγηση των επιδόσεων των έργων και προγραμμάτων.

ΠΑΡΑΡΤΗΜΑ IV

ΚΑΤΑΛΟΓΟΣ ΤΩΝ ΜΕΙΖΟΝΩΝ ΕΡΓΑΛΕΙΩΝ ΚΑΙ ΜΟΝΑΔΩΝ ΤΟΥ ΚΚΕρ

Προκειμένου να εκπληρώσει την αποστολή του, το ΚΚΕρ διαθέτει μοναδικό συνδυασμό μονάδων και εμπειρογνωμοσύνης που αξιοποιούν την επιτελούμενη έρευνα σε συνεργασία με φορείς των κρατών μελών και οι οποίες, ως εκ της φύσεως ή του κόστους των, οφείλουν να συγκροτούνται σε ευρωπαϊκό επίπεδο.

- Το ELSA (ευρωπαϊκό εργαστήριο δομοστατικών εκτιμήσεων) αποτελεί ένα από τα μεγαλύτερα παγκοσμίως τοιχεία αντίδρασης. Έχει ύψος 16 m και πλάτος 21 m και είναι σχεδιασμένο ώστε να αντέχει σε δυνάμεις αναγκαίες για την παραμόρφωση και σοβαρή βλάβη υποβαλλόμενων σε δοκιμή ομοιωμάτων κτιρίων σε κλίμακα πραγματικών διαστάσεων και λοιπών μεγάλων κατασκευών πολιτικού μηχανικού και ιστορικών μνημείων, για τη δοκιμή μεθόδων ενίσχυσης και επισκευής των και για τη διεξαγωγή έρευνας πριν από την κατάρτιση προτύπων με αντικείμενο πρότυπα μελέτης/κατασκευών στην ΕΕ.

- Η LDTF (μεγάλη μονάδα δυναμικών δοκιμών) χρησιμοποιείται για το χαρακτηρισμό των μηχανικών ιδιοτήτων παραδοσιακών και νέων υλικών δοκιμών κατασκευών (αλουμινίου, σκυροδέματος, χάλυβα, σύνθετων υλικών κ.λπ.) που είναι κρίσιμης σημασίας για την ασφάλεια (αεροδιαστημική, αυτοκινητοβιομηχανία, ενεργειακή βιομηχανία, μηχανολογικές κατασκευές και κατασκευές ανοικτής θάλασσας). Η μονάδα επιτρέπει τη διεξαγωγή δυναμικών δοκιμών μεγάλων δοκιμίων και καθιστά δυνατή την επακριβή μέτρηση της ενεργειακής ροής κατά τη στιγμή μιας πρόσκρουσης. Η εγκατάσταση χρησιμοποιεί την ενέργεια ελαστικότητας που είναι αποθηκευμένη σε συρματόσχοινα μήκους 100 μέτρων, προφορτισμένα από δύο υδραυλικά έμβολα και συγκρατούμενα από εκρηκτικούς κοχλίες, η θραύση των οποίων απελευθερώνει την ενέργεια στο δοκίμιο.

- Ο LISA (φορητός γραμμικός ραδιοανιχνευτής συνθετικού διαφράγματος) αποτελεί μονάδα υψηλής ακρίβειας για την εκτίμηση των δοκιμών αλλαγών μεγάλων κατασκευών, την ανάλυση πρόσκρουσης λόγω φυσικών και ανθρωπογενών κινδύνων στο περιβάλλον (π.χ. κατολισθήσεων, βιομηχανικών και στρατιωτικών αποβλήτων κ.λπ.).

- Το EMSL (ευρωπαϊκό εργαστήριο υπογραφής μικροκυμάτων) αποτελεί μονάδα που επιτρέπει νέες προοπτικές στη μελέτη των εικόνων από ραδιοανίχνευση. Συνίσταται σε θολωτής μορφής ανηχοϊκό ραδιοθάλαμο ακτίνας περίπου 10 μέτρων που διευκολύνει τη μέτρηση των παραμέτρων ραδιοσκέδασης για αντικείμενα φυσικού μεγέθους. Φορητές και σταθερές κεραίες μετρούν διστατικές, πολωσιμετρικές παραμέτρους σκέδασης ενός στόχου που είναι στερεωμένος σε φορητή εξέδρα, επιτρέποντας π.χ. να μετριέται η «ραδιοταυτότητα» αυτοκινήτων που έπειτα μπορεί να χρησιμοποιηθεί σε συστήματα αυτόματης πλοήγησης.

- Το EGO (ευρωπαϊκό οπτικό γωνιόμετρο) αποτελεί μονάδα για το χαρακτηρισμό φυσικών και ανθρωπογενών στόχων μέσω των οπτικών και θερμικών τους χαρακτηριστικών. Η μονάδα αυτή επιτρέπει την ανάλυση των φασματικών χαρακτηριστικών εκπομπής και σκέδασης υπό ελεγχόμενες περιβαλλοντικές συνθήκες με πηγές τόσο φυσικού όσο και τεχνητού φωτός. Προσφέρει μοναδική ικανότητα δοκιμής και αξιολόγησης για την πιστοποίηση οπτικών αισθητήρων της επόμενης γενεάς (π.χ. ευφυείς αισθητήρες).

- Το Κύκλοτρο που αποτελεί εγκατάσταση επιταχυντή σωματιδίων (μεταβλητή ενέργεια 40 MeV) χρησιμοποιείται για την παραγωγή ραδιοϊσοτόπων ιατρικής χρήσης. Πολύ σημαντικό έργο αποτελεί το PET (Τομογραφία εκπομπής ποζιτρονίων), στο οποίο περιφερειακές αρχές, τοπικά νοσοκομεία και το ΚΚΕρ εργάζονται μαζί για να δημιουργήσουν νέες ενοράσεις στην ελπιδοφόρο αυτή τεχνολογία απεικόνισης του εγκεφάλου. Μια άλλη εφαρμογή δημιουργεί ραδιονουκλεΐδια στο επιφανειακό στρώμα δειγμάτων με αντινοβόληση. Αυτή η «ενεργοποιημένη λεπτή στρώση» παρέχει έπειτα πληροφορίες, με την αντινοβολία γ που εκπέμπει, για τη συμπεριφορά του υλικού υπό επιχειρησιακές συνθήκες, όπως για τη μελέτη της φθοράς των κινητήρων στα οχήματα.

- Η ESTI (ευρωπαϊκή εγκατάσταση δοκιμής ηλιακών συστημάτων) αποτελεί το ευρωπαϊκό εργαστήριο αναφοράς για την τεχνολογία φωτοβολταϊκών συστημάτων. Μετράει, δοκιμάζει και πιστοποεί φωτοβολταϊκά κύτταρα, ενότητες και εγκαταστάσεις. Πρόσφατα έλαβε τη διαπίστευσή της ποιοτικής διασφάλισης. Προσφέρει στήριξη σε μια νέα και ταχέως αναπτυσσόμενη τεχνολογία σε τομέα όπου η ευρωπαϊκή βιομηχανία και τα μεμονωμένα εθνικά εργαστήρια διαθέτουν περιορισμένες μονάδες δοκιμών.

- Ο GELINA των 150 MeV (γραμμικός επιταχυντής ηλεκτρονίων του Geel) αποτελεί μια από τις ισχυρότερες διαθέσιμες παγκοσμίως πηγές νετρονίων λευκού φάσματος. Είναι ασυναγώνιστος για τη μελέτη των αλληλεπιδράσεων νετρονίων-υλικών και ιδιαίτερα για τις μετρήσεις ενεργού διατομής νετρονίων. Η υπαγωγή του στις ευρωπαϊκές εγκαταστάσεις τον κατέστησε καίρια μονάδα για τον προσδιορισμό των ζητούμενων δεδομένων υψηλής ευκρίνειας για νετρόνια.

- Το εργαστήριο Indoortron αποτελεί επισκέψιμο θάλαμο περιβαλλοντικών συνθηκών, όγκου 30 m3, με χαρακτηριστικά την ελεγχόμενη θερμοκρασία, σχετική υγρασία, ποιότητα του αέρα και ρυθμό ανανέωσής του. Χρησιμοποιώντας το θάλαμο αυτό καθίσταται δυνατόν να διεξάγονται δοκιμές εκπομπών από τεχνικό εξοπλισμό, να προσδιορίζονται οι δυναμικές παράμετροι έκλυσης από υλικά εσωτερικού χώρου, να δοκιμάζονται μοντέλα που προλέγουν τις συγκεντρώσεις ρύπων αέρα εσωτερικών χώρων, να δοκιμάζεται ο βαθμός απόδοσης διατάξεων καθαρισμού του αέρα και να μελετάται η έκθεση του ανθρώπου σε τέτοιες συνθήκες.

- Το AMAL (προηγμένο φορητό εργαστήριο αναλύσεων) επιτρέπει την εκτίμηση της μόλυνσης βιομηχανικών τόπων και τόπων ταφής αποβλήτων, τον έλεγχο των λυμάτων και γενικότερα την επιτόπια χημική ανάλυση οργανικών και ανόργανων ρύπων.

- Το υπερκαθαρό χημικό εργαστήριο έχει επιφάνεια 120 m2, προσφέροντας 16 θέσεις εργασίας, από τις οποίες 6 ή 8 μπορεί να κατέχονται ταυτοχρόνως. Το εργαστήριο χαρακτηρίζεται ως «κλάσης 10», πράγμα που σημαίνει ότι σε ένα κυβικό πόδι αέρα ανευρίσκονται λιγότερα από 10 σωματίδια μεγέθους μεγαλύτερου από 0,5 μm. Το εργαστήριο χρησιμοποιείται για πάσης φύσεως υπερκαθαρούς χειρισμούς, όπως το χαρακτηρισμό ιχνοστοιχείων υπερχαμηλής συγκέντρωσης. Υπάρχουν μόνο πέντε εργαστήρια του είδους αυτού παγκοσμίως.

- Το ΚΚΕρ διαθέτει τη μεγαλύτερη συγκέντρωση φασματόμετρων μάζας υψηλών επιδόσεων στην Ευρώπη, που χρησιμοποιούνται ως αναλυτικά εργαλεία σε πολλές από τις δραστηριότητές του, όπως ισοτοπικές μετρήσεις ύψιστης ακρίβειας που χρειάζονται για πυρηνικές και περιβαλλοντικές μετρήσεις αναφοράς, πιστοποίηση πρωτογενών υλικών αναφοράς, επικύρωση μετρητικών διαδικασιών σε ιατρικές διαγνώσεις, επίτευξη ιχνηλασίας των χημικών μετρήσεων στο διεθνές σύστημα, ανάπτυξη προηγμένων μεθόδων για την εξακρίβωση γνησιότητας των τροφίμων και τον προσδιορισμό της προέλευσης παρανόμως διακινούμενων ναρκωτικών.

- Πολυλειτουργικό και ευέλικτο εργαστήριο για την παραγωγή περιβαλλοντικών, βιολογικών, κλινικών, γεωργικών και βιομηχανικών υλικών αναφοράς με τις πλέον προηγμένες μονάδες και τεχνολογίες της Ευρώπης, όπως καθαροί θάλαμοι για το χειρισμό υλικών, λειοτρίβησης σε κρυογενείς συνθήκες, ξήρανση με κατάψυξη, άλεση υψηλής καθαρότητας και ταξινόμηση υπερλεπτομερισμάτων, τήξη σε μεταιώριση.

Πίνακας των σημαντικότερων γραφείων και εργαστηρίων αναφοράς

Το ΚΚΕρ έχει συγκροτήσει και λειτουργεί πλήθος πρακτορείων, γραφείων και εργαστηρίων αναφοράς προς υποστήριξη διαφόρων πολιτικών που ασκεί η ΕΕ:

- Κέντρο γεωσκοπήσεων (CEO), με στόχο τον πολλαπλασιασμό των πελατών και διόγκωση της αγοράς για δεδομένα, πληροφορίες και υπηρεσίες γεωσκοπήσεων

(Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, COM(96) 617 τελικό).

- Ευρωπαϊκό γραφείο οίνων, αλκοολούχων και οινοπνευματωδών ποτών (BEVABS) προς υποστήριξη της νομοθεσίας της ΕΕ σχετικά με την ποιότητα και την προέλευση προϊόντων του κλάδου.

(Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, COM(93) 360 τελικό).

- Ευρωπαϊκό κέντρο επικύρωσης εναλλακτικών μεθόδων (ECVAM) προς υποστήριξη της νομοθεσίας της ΕΕ σχετικά με την προστασία των ζώων που χρησιμοποιούνται σε τοξικολογικές δοκιμές και λοιπά επιστημονικά πειράματα.

(Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, SEC(91) 1794 τελικό).

- Ευρωπαικό γραφείο χημικών ουσιών (ECB) προς υποστήριξη της νομοθεσίας της ΕΕ σχετικά με τον έλεγχο και τη διαχείριση υφισταμένων και νέων χημικών ουσιών.

(Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, ΕΕ C 1, της 5.1.1993, σ. 3).

- Ευρωπαϊκό εργαστήριο αναφοράς για την ατμοσφαιρική ρύπανση (ERLAP) και παρακολούθηση της ραδιενέργειας στο περιβάλλον (REM) προς υποστήριξη της νομοθεσίας της ΕΕ σχετικά με την ποιότητα της ατμόσφαιρας και την παρακολούθηση της ακτινοβολίας στο περιβάλλον.

- Ευρωπαϊκό γραφείο εδαφών (ESB), μια βάση που επιτρέπει στους οργανισμούς των κρατών μελών να παράγουν χάρτες εδάφους για να εναρμονίζουν τις εργασίες τους ώστε να ανταποκρίνονται καλύτερα στις τεχνικές απαιτήσεις που απαιτούνται για την ικανοποίηση των αναγκών των πολιτικών που ασκεί η ΕΕ.

- Σύστημα παρατήρησης και πληροφοριών για τις Άλπεις (Παρατηρητήριο των Άλπεων) για την υποστήριξη, στο πλαίσιο της σύμβασης για τις Άλπεις, των αλπικών χωρών στη διαχείριση και την αειφόρο ανάπτυξη του αγροτικού αλπικού χώρου.

(Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, COM(93) 713 τελικό).

- Το σύστημα πληροφόρησης για τα τροπικά δάση (TFIS), αποτελεί μείζονα πηγή στοιχείων και πληροφοριών για την τροπική δασοκάλυψη στον κόσμο. Προσφέρει επακριβή και ενημερωμένη πληροφόρηση για την κατάσταση των οικοσυστημάτων των τροπικών δασών και για τις πυρκαγιές των δασών.

- Σύστημα πληροφοριών βιοτεχνολογίας (Biosafe), προς υποστήριξη της νομοθεσίας της ΕΕ σχετικά με την απομονωμένη χρήση, εκούσια απελευθέρωση στο περιβάλλον και εκτίμηση επικινδυνότητας των γενετικώς τροποποιημένων οργανισμών.

- Ευρωπαϊκό γραφείο ενοποιημένης πρόληψης και ελέγχου της ρύπανσης (EIPPCB), προς υποστήριξη της νομοθεσίας της ΕΕ για την ενοποιημένη πρόληψη και τον έλεγχο της ρύπανσης από μείζονες βιομηχανικές μονάδες, με βάση την αντίληψη των «άριστων διαθέσιμων τεχνικών».

(Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, COM(97) 733 τελικό).

- Γραφείο κυνδύνων μειζόνων ατυχημάτων (ΜΑΗΒ), με προορισμό την παροχή επιστημονικής και τεχνικής στήριξης για τον έλεγχο των μειζόνων βιομηχανικών κινδύνων και την πρόληψη και την άμβλυνση μειζόνων ατυχημάτων, συμπεριλαμβανομένης της βάσης δεδομένων του συστήματος αναφοράς μειζόνων ατυχημάτων και του κοινοτικού κέντρου τεκμηρίωσης για τους βιομηχανικούς κινδύνους.

(Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, COM(96) 7 τελικό).

- Παρακολούθηση της γεωργίας με τηλεανίχνευση (MARS), προς υποστήριξη της κοινής γεωργικής πολιτικής με δέσμη στατιστικών μεθόδων προσαρμοσμένων στους διαφόρους στόχους σε επίπεδο ΕΕ, καθώς και επαλήθευση και έλεγχος των δηλώσεων των γεωργών που υλοποιούνται στα κράτη μέλη.

(Απόφαση 94/753/ΕΚ του Συμβουλίου της 14.11.1997.

- Εργαστήριο αναφοράς του ΚΚΕρ για δεδομένα νετρονίων, με προορισμό την επιτέλεση πολύ υψηλής ανάλυσης μετρήσεων αναφοράς νετρονίων, μετρολογίας ραδιονουκλεϊδίων και χαμηλής στάθμης φασματομετρία ακτίνων γ, και την προετοιμασία και πιστοποίηση πρωτογενών ραδιενεργών προτύπων για την έρευνα, την ιατρική και τη βιομηχανία.

- Εργαστήριο αναφοράς του ΚΚΕρ για ισοτοπικές μετρήσεις, με σκοπό τη διεξαγωγή πρωτογενών ισοτοπικών μετρήσεων και την παραγωγή ισοτοπικών υλικών αναφοράς, μετρολογίας στη χημεία, ποιοτικό έλεγχο για πυρηνικές και περιβαλλοντικές διασφαλίσεις, διεθνή προγράμματα αξιολόγησης των μετρήσεων (IMEP, REIMEP), επικύρωση οργάνων για ιατρικές διαγνώσεις και εξακρίβωση γνησιότητας των τροφίμων και της προέλευσης παρανόμως διακινούμενων ναρκωτικών.

- Κέντρο υλικών αναφοράς του ΚΚΕρ, με σκοπό την παραγωγή ανώτατης ποιότητας χημικών, βιολογικών, κλινικών, βιομηχανικών, περιβαλλοντικών και πυρηνικών πιστοποιημένων υλικών αναφοράς (CMR), αποθήκευση και προώθηση στην αγορά των CRM, και ανάπτυξη αναλυτικών μεθόδων αναφοράς για στοιχεία και τους χημικούς των τύπους, ραδιονουλεΐδια και οργανικά συστατικά.